Sable Starr

Sable Starr, oikealta nimeltään Sable Hay Shields (15. elokuuta 1958 – 18. huhtikuuta 2009), oli yhdysvaltalainen bändäri, jota pidetään usein "bändäreiden kuningattarena" (queen of the groupie scene) Hä oli yksi rock-historian kuuluisimpia bändäreitä. Starr vaikutti pääasiassa 1970-luvun Los Angelesissa, mutta asui 16-vuotiaana myös jonkin aikaa New Yorkissa, muusikko Johnny Thundersin kanssa. Starr oli yksi ensimmäisistä bändäreistä, joista käytettiin nimitystä "baby groupie" tyttöjen nuoren iän takia. 

Nuoria groupie tyttöjä nähtiin usein läntisen Hollywoodin tuolloisissa trendipaikoissa, joita olivat muun muassa Rainbow Bar and Grill, Whisky a Go Go ja Rodney Bingenheimer's English Disco. Heistä käytettiin myös nimitystä "LA Girls of '72". Sable Starrin nimi on jäänyt rock-historiaan 1970-luvun rock’n’rollin ikonisena, mutta traagisena symbolina. Hän edusti toisille nuoruuden kapinaa ja vapautta – sekä sitä, kuinka tuo vapaus saattoi kääntyä hyväksikäytöksi. Hänen tarinansa on ollut osa suurempaa keskustelua siitä, miten nuoria naisia on kohdeltu musiikkiteollisuudessa.

Bändärinä

Starr sai innostuksen bändäröintiin käytyään baarissa Whisky A-Go-Go, jossa hän näki omien sanojensa mukaan "lumoavan kauniita tyttöjä". Starr itse oli tuolloin neljätoista, eikä pitänyt itseään erityisen hyvännäköisenä. Hän alkoi kuitenkin noihin aikoihin viettää aikaansa Hollywoodissa ja leikkautti jopa nenänsä saadakseen hyväksyntää. Noin vuoden sisällä hänestä tuli hyvin tunnettu rockpiireissä. Sable Starria haastateltiin Star-lehdessä vuonna 1973, ja hän kertoi ”Jos haluat olla groupie, sinun kannattaa pyöriä heidän limusiiniensa luona, tai sitten hengailla takahuoneessa tai hotellilla”, hän sanoi. ”Minä tiedän, missä heidän hotellihuoneensa on, koska minulla on suhteita – ja isot korvat myös!”  

Starr tapaili muun muassa seuraavia rocktähtiä: Jimmy Page, Iggy Pop, Richard Hell, Johnny Thunders, Scott Asheton, Ron Asheton, Keith Richards, Stiv Bators, Robert Plant, Marc Bolan ja David Bowie. Hänen kanssaan liikkuneita yhtyeitä olivat esimerkiksi Silverhead, The Stooges, T. Rex, New York Dolls, J. Geils Band ja Roxy Music ja Blondie. Ensimmäisenä suurena valloituksenaan Starr piti kuitenkin David Bowieta, ja ensimmäisen vakavan suhteen hän kehitti New York Dolls yhtyen kitaristiin Johnny Thundersiin. Punk-teoksessa Please Kill Me Starr kuitenkin kertoi henkisestä ja fyysisestä väkivallasta, joka häneen kohdistui hänen asuessaan Thundersin kanssa New Yorkissa. Tämä käytti tuolloin runsaasti amfetamiinia.

Yleensä ottaen Sable Starria on kuvailtu hyvin avoimeksi, välittömäksi, miellyttäväksi ja hyväsydämiseksi ihmiseksi, joka ei tyytynyt pelkkään seinäruusun rooliin. Toisinaan Starrin bändäröintiä on kuitenkin luonnehdittu täysin hallitsemattomaksi, ja The Stoogesin kiertuemanagerin Lee Childersin mukaan hänellä oli muun muassa tapana yliviivata Billboardista ne rocktähdet, joiden kanssa oli jo harrastanut seksiä. Childers kertoo myös, että muusikko Wayne Countyn tultua kylään The Stoogesin asuttamaan kartanoon Starr oli yrittänyt kovasti flirttailla tälle. County oli kuitenkin homoseksuaali, ja tästä masentuneena Starr oli viiltänyt ranteensa auki ja sukeltanut uima-altaaseen, minkä jälkeen hänen sisarensa Coral oli hakenut hänet kotiin. Tällaiset tempaukset eivät olleet järin harvinaisia. 

 Elämä julkisuuden jälkeen 
1970-luvun lopun jälkeen Sable vetäytyi vähitellen pois rock-piireistä. Hän palasi Kaliforniaan ja myöhemmin muutti Las Vegasiin, Nevadaan, jossa hän eli rauhallisempaa, yksityistä elämää. Hän ei enää hakeutunut julkisuuteen, eikä antanut haastatteluja. Hänestä tuli tavallinen nainen, joka teki työtä ja huolehti perheestään. Hän työskenteli Nevadassa, paikallisessa kasinossa elämänsä viimeiset 16 vuotta. Sable Starr kuoli 18. huhtikuuta 2009, vain 51-vuotiaana. Kuolinsyy oli aivosyöpä.

 Populaarikulttuurissa 
Iggy Pop on kirjoittanut Stable Starrin ja Johnny Thundersin välisestä suhteesta kappaleen "Look Away". Kappale löytyy hänen albumilta Naughty Little Doggie

 Lähteet: 
Luokka:Populaarimusiikin taustavaikuttajat
Luokka:Yhdysvaltalaiset henkilöt
Luokka:Vuonna 1958 syntyneet
Luokka:Vuonna 2009 kuolleet